OpenLLM-France/wikimedia huggingface dataset:
# Kador

Ur gador zo ur pezh arrebeuri, pevar zroad peurvuiañ, hag ur c'hein atav dezhañ, a zo graet evit azezañ warnañ.
Kadorioù izel pe uhelik zo hervez o implij. Da azezañ tud ouzh un daol uhel e vo uhel ar c'hadorioù. Da azezañ en iliz e vezont izel a-wechoù.

## Azezañ war ur gador

Tud zo a blij dezho azezañ a-c'haol war ur gador da harpañ o divvrec'h ouzh ar c'hein.

## Istor

Da vare an Azginivelezh eo e krogjod da gavout keder e ti an dud uhel; ur pezh arrebeuri poblekoc'h e teujont da vout adal an XVIIIvet kantved.

## Kadorioù a bep seurt

* kador-bortez, pe kador-doug
* kador-bost
* kador-doull
* kador-gofes
* kador rodek, pe kador-red, pe kador-ruilh
* kador-brezeg, pe kador-sarmon
* kador-vrec'h, pe kador-vouret, pe kador-gazeliek

## Skeudennoù

* Kador skañv ha hebleg
* Dibr, evel ur gador
* Kador-vrec'h
* Kadorioù en ur stadion
* Kador goad un den a renk uhel, Firenze, en Italia
* Kador-doull
* Kador brudet "Barcelona" gant Ludwig Mies van der Rohe
* Kador-grapat, evit ar skierien
* Kador e ti un dentour

## Levrlennadur

* (en) Mel Byars (et al.), New chairs : design, technology, and materials, L. King, Londrez, 2006, 160 p. (ISBN 978-1-85669-413-1)
* (en) Florence de Dampierre, Chairs : a history, Abrams, New York, 2006, 430 p. (ISBN 978-0-8109-5484-7)
* (en) Charlotte ha Peter Fiell, Modern chairs, Taschen, Köln, Londrez, Madrid, 2002, 160 p. (ISBN 2-7434-4323-5)
* (en) Otakar Máčel, 2100 metal tubular chairs: a typology, Van Hezik-Fonds 90 Publishers, Rotterdam, 2006, 253 p. (ISBN 90-73260-18-3)
* (fr) Patricia Bueno (dir.), Chaises (trad. Aline Révolte), Atrium, Mexico, New York, Barcelona, 2004, 319 p. (ISBN 84-95692-30-9)
* (fr) Robert Little et Michel Forest, Chaises, 400 ans de changements sociaux et stylistiques, Musée des Beaux-Arts, Montréal, 1982, 36 p. (ISBN 2-89192-013-9) (catalogue d'exposition)
* (fr) Jean-François Pirson, Le corps et la chaise, Éd. Métaphores, Belgique, 1990, 181 p.
* (fr) Jean-Bernard Vuillème, Les assis : regard sur le monde des chaises, Éditions Zoé, Carouge-Genève, 1997, 140 p. (ISBN 2-88182-288-6)

## Pennadoù kar, a bell pe a dost

* Menez Kador
a vo kavet e Wikimedia Commons.
# Kador-bortez

Ur gador-bortez pe ur gador-dougerez zo ur gador da zougen tud.
# Kadoeg (tibetek)

Ur yezh sinek-tibetek eus is-skourr ar yezhoù louechek eo ar c'hadoeg (kado, katu, (a)sak, thet, mawteik, puteik pe woni) komzet gant tro-dro da 128.500 den e Myanmar (1983) hag ivez ggant 100.000 den e Sina (1990) hag gant un nebeud tud e Laos.
C'hwec'h rannyezh ez eus:
* Kadoueg (kadu)
* Gananeg (ganaan)
* Androeg (andro)
* Sengmaieg (sengmai)
* Tchakpaeg (chakpa)
* ayengeg (phayeng)

## Gwelet ivez

* Yezhoù sinek-tibetek
* Yezhoù jingpoeg-konyakek-bodoek
# Kador-doull

Ur gador-doull, pe kador ar sekrejoù, zo ur seurt kador a wechall ma azeze an dud da gac'hat. Neuze e veze lakaet ur pod-kambr e-barzh.
Er privezioù a hiziv n'eo ket ken disheñvel-se ar gador-doull, war-bouez ar c'hein. An doare da skarzhañ ar fank eo ar c'hemm bras.

## Pennad kar

* privezioù

## Liammoù diavaez

* http://viepaysanneautrefois.free.fr/chapitres/ch02/233_HorlogesParquetChaisesPercees_230a239.pdf
# Les Trois Mousquetaires

Les Trois Mousquetaires zo ur romant istorel gallek gant Alexandre Dumas (tad) e 1844.
Kaoz zo er romant eus Charles d'Artagnan hag e dri c'heneil, Athos, Porthos, hag Aramis, soudarded e kompagnunezh Jean-Armand du Peyrer, kont Tréville (pe Troisville), anavezet evel M. de Tréville, letanant-kabiten ar gompagnunezh mouskederien en amzer ar roue gall Loeiz XIII.
# Les fées

Les fées zo ur gontadenn c'hallek gant ar Gall Charles Perrault e-barzh al levr Les Contes de ma Mère l'Oye embannet en 1697. E renkadur Aarne-Thompson emañ gant an niverenn 480, hini ar plac'h vat hag an hini drouk, evel ar re-mañ all : Shita-kiri Suzume, Frau Holle, ... .

## Orin

Dont a ra an istor eus ar Pentamerone gant Giambattista Basile (IV-7).
* Rose, ar yaouankañ, gant ar voudig
* Rose hag he mamm : ar bennigañ.
* Fanny, an henañ, gant ar voudig.
* Fanny hag he mamm : ar milligañ.
* Rose er c'hoad a zegouezh gant ar priñs.
* Fanny hec'h unan er c'hoad.
# Les Visiteurs du soir

Les Visiteurs du soir (Gweladennerien an abardaevezh e brezhoneg) zo ur film gallek, sevenet e gwenn ha du gant ar filmaozour gall Marcel Carné e 1942.

## Fichenn deknikel

* Doare : Moliac'h ha krennamzerel,
* Skoazellerien-sevener : Michelangelo Antonioni, Pierre Sabas ha Bruno Tireux,
* Senario ha divizoù : Pierre Laroche ha Jacques Prévert,
* Kevredadoù produiñ : Productions André Paulvé ha Scalera Film (Roma),
* Produour : André Paulvé,
* Renerien broduiñ : Émile Darbon, Georges Lampin ha Gabriel Lhomme,
* Kevredad dasparzhañ : DisCina,
* Rener ar skeudenniñ : Roger Hubert,
* Ijinour ar son : Jacques Lebreton,
* Aozerien ar sonerezh orin : Joseph Kosma ha Maurice Thiriet,
* Aozer ar c'hanaouennoù orin : Jacques Prévert,
* Kinklourien : Alexandre Trauner ha Georges Wakevitch,
* Dilhataer : Alexandre Trauner,
* Farderez : Paule Déan,
* Frammer : Henri Rust,
* Luc'hskeudenner leurenn : Léo Mirkine,
* Prantad filmañ : adalek ar 27 a viz Ebrel betek miz Gwengolo 1942,
* Lec'hioù filmañ : Franstudio (Saint-Maurice (Val-de-Marne)), Studios de la Victorine (Nisa, Alpoù-an-Arvor),
* Deiziad dont e-maez : 5 a viz Kerzu 1942 ( Bro-C'hall),
* Padelezh : 120'.

## An danvez

E 1485, en ur vro faltazius. Euredet e vo Anne, merc'h an aotrou baron Hugues, da Renaud. E-pad ar banvez dalc'het er c'hastell da lidañ an darvoud da-zont e tegouezh Dominique ha Gilles, daou varzh-kaner, brav-kenañ o neuz, kaset di gant Paolig. Lorbet eo Anne gant Gilles ha c'hoarvezout a ra kemend-all gant Renaud digant Dominique. Piket kalon Hugues gant Dominique e lazh ar baron e zanvez mab-kaer o troc'hañ an akuilhetenn gantañ. Toullbac'het eo Gilles hag, evit e saveteiñ, e kinnig an diaoul da Anne dont da vezañ e vestrez. Louzet eo Paolig koulskoude ha treiñ a ra-eñ an daou amourouz e delwennoù maen d'en em zialañ. Ar pezh na viro ket ouzh ho kalonoù a dalmañ a-gevret ha da viken...

## Roll ar gomedianed

* Arletty : Dominique,
* Marie Déa : Anne,
* Jules Berry : an diaoul,
* Fernand Ledoux : an aotrou baron Hugues,
* Alain Cuny : Gilles,
* Marcel Herrand : an aotrou baron Renaud,
* Roger Blin : an diskouezer euzhviled,
* Jean d'Yd : ar furlukin,
* Gabriel Gabrio : ar bourev,
* Pierre Labry : an aotrou,
* Piéral : unan eus ar gorred,
* François Chaumette : ar floc'h,
* Janine Berry, Jean Carmet, Claudye Carter, Arsenio Freignac, Guy Henry, Robert Hébert, Robert Le Béal, Jean-Pierre Mocky, Marie-Thérèse Moissel, Marcel Mouloudji, Alain Resnais, Madeleine Rousset, Georges Sellier, Simone Signoret.

## Liammoù diavaez

* Les Visiteurs du soir war Internet Movie Database
* Tañvadenn orin ar film

## Notennoù ha daveennoù

* ↑ Complainte de Gilles, Démons et Merveilles ha Le Tendre et Dangereux Visage de l'amour.
# Les kassos

Les Kassos zo ur stirad skinwel gall kaset da benn gant Balak, Alexis Beaumont, Rémi Godin ha Julien Daubas. Skignet e oa bet d'an 2 a viz Kerzu 2013 war Canal + ha produet eo bet gant Bobby Prod ha Canal +.
Ur vandenn dreset a oa bet embannet da heul an heuliad skinwel d’ar 17 a viz Even 2015 en embannadur Delcourt.
Pemp koulzad zo en holl, krouet etre 2013 ha 2021. Goude tri bloaz didrouz e oa bet lakaet tañvadenn ar c’houlzad 4 war YouTube e 2019 ha skignet e oa bet ar 24 a viz Kerzu 2019.

## Synopsis

Tudennoù tresadenn vev, filmoù, mangaioù, abadenn skinwell pe c’hoazh c’hoarioù video ez eus tu gwelout en heuliadenn. An abadennoù a dremen bepred e-barzh burev ar skoazelerez kevredigezhel, e lec’h ma vez komzet eus o c’hudennoù pemdeziek.
Er c’houlzad 4 e oa bet laosket da gostez burev ar skoazelerez kevredigezhel evit en em dreusfeurmiñ en un heuliadenn brastreset.
E-barzh an daou goulzad kentañ e veze kroget pep rann gant ur ganaouennig « Quand dans ma vie ca va mal, j’vais voir l’assistante sociale ! », implijet eo bet en-dro ar ganaouenig-mañ evit ar c’houlzad 5.

## Notennoù

* ↑ Jade Toussay war Le Huffington Post, 17 a viz Even 2015 (lennet d'an 22 a viz Even 2015)
* ↑ YouTube
# Les Trois Mousquetaires (film, 1921)

Les Trois Mousquetaires (An Tri Mouskeder e brezhoneg) zo ur film mut gall, sevenet e gwenn ha du gant ar filmaozour gall Henri Diamant-Berger e 1920-1921.
Un doare all eus ar film, gant komzoù ar wech-mañ, a oa bet savet gant Henri Diamant-Berger e 1932.
War a greded e oa bet distrujet ar film orin gant an ac'huber alaman e-kerzh an Eil Brezel-bed. Adkavet an doare saoznek anezhañ gant Jérôme Diamant-Berger ha Guillaume Diamant-Berger (mab-bihan ha gourvab Henri Diamant-Berger) e oa bet renevezet gante o niverelaat ar skeudennoù. Savet e oa bet ur vandenn son nevez gant ar sonaozour gall Gréco Casadesus hag ouzhpennet an aktour gall Patrick Préjean da zaneveller.

## Fichenn deknikel

* Doare : Troioù-kaer, Istorel,
* Senario : Henri Diamant-Berger a-gevret gant Auguste Maquet, diwar ar romant Les Trois Mousquetaires (1844) gant Alexandre Dumas (tad),
* Produour : Les Films Diamant,
* Skeudenniñ : Maurice Desfassiaux ha Dumonceau,
* Kinkladur ha gwiskamantoù : Robert Mallet-Stevens,
* Sonerezh : Betove,
* Prantad filmañ : adalek miz Kerzu 1920 betek miz Gwengolo 1921,
* Lec'hioù filmañ : Lokorn, Ar Groazig,
* Deiziadoù dont er-maez : 14 a viz Here 1921,
* Padelezh : daouzek pennad (film orin), 60' padelezh pep hini ; pevarzek pennad (film renevezet), 26' padelezh pep hini.
Henri Andréani a oa bet dibabet da skoazeller seveniñ er film-mañ.

## Framm

Daouzek pennad a ya d'ober ar film :
* L'auberge de Meung (Tavarn Meung-sur-Loire),
* Les mousquetaires de M. de Tréville,
* La lingère du Louvre,
* Pour l'honneur de la Reine,
* Les ferrets de diamant (1),
* Les ferrets de diamant (2), (en doare renevezet hepken),
* Le Bal des Echevins (Bal ar Chuined),
* Le Pavillon d'Estrées,
* L'auberge du Colombier Rouge (Tavarn ar C'houldri Ruz),
* Le bastion de Saint-Gervais,
* La Tour de Portsmouth (Tour Portsmouth),
* Le couvent de Béthune (Kouent Béthune),
* La Cabane de la Lys (Loch al Leie)
* La Vengeance des mousquetaires (Dial ar vouskederien), (en doare renevezet hepken).

## Roll ar gomedianed pennañ

* Aimé Simon-Girard : D'Artagnan,
* Henri Rollan : Athos,
* Charles Martinelli : Porthos,
* Pierre de Guingand : Aramis,
* Pierrette Madd : Constance Bonacieux,
* Jean Joffre : Bonacieux,
* Jeanne Desclos : ar Rouanez Anna Aostria (1601-1666),
* Édouard de Max : Richelieu,
* Claude Mérelle : Milady de Winter,
* Henri Baudin : Kont Rochefort,
* Charles Dullin : an Tad Joseph,
* Maxime Desjardins : Jean-Armand du Peyrer, kont Tréville,
* Armand Bernard : Planchet,
* Louis Pré Fils : Grimaud,
* Antoine Stacquet : Bazin.
# Les Vacances de Monsieur Hulot

Les Vacances de Monsieur Hulot (Vakañsoù an aotrou Hulot e brezhoneg) zo ur film gall, sevenet e gwenn ha du gant ar filmaozour gall Jacques Tati e 1951 ha 1952.

## Fichenn deknikel

* Doare : Komedienn,
* Skoazellerien-sevener : Pierre Aubert ha Bernard Maurice,
* Senario ha divizoù : Jacques Tati, Jacques Lagrange ha Henri Marquet,
* Kevredadoù produiñ : Cady-Films (Pariz), Discina ha Société Parisienne de Distribution Cinématographique,
* Produourien : Jacques Tati ha Fred Orain,
* Rener produiñ : Fred Orain,
* Renerien ar skeudenniñ : Jacques Mercanton ha Jean Mousselle,
* Ijinour ar son : Roger Cosson,
* Aozer ar sonerezh orin : Alain Romans,
* Kinklourien : Roger Briaucourt ha Henri Schmitt,
* Farder : Jean-Jacques Chanteau,
* Skriptourez : Sylvette Baudrot,
* Frammerien : Suzanne Baron, Charles Bretoneiche ha Jacques Grassi,
* Luc'hskeudenner leurenn : André Dino,
* Prantad filmañ : adalek ar 17 a viz Gouere 1951 betek miz Here 1952,
* Lec'hioù filmañ : Dinan (Aodoù-an-Arvor), Ar Baol-Skoubleg, Sant-Mark (Liger-Atlantel), studioioù Boulogne-Billancourt,
* Deiziadoù dont er-maez : 25 a viz C'hwevrer 1953 e Bro-C'hall,
* Padelezh : 114'.

## An danvez

Mont a ra an aotrou Hulot da vakañsiñ. Goude meur a zarvoud droch war an hent ec'h erru war vord ar mor a-barzh fin ar gont. Ober a ra e annez en ul leti : treboulet e vo buhez ar gumuniezh vihan a zo o vevañ eno, abalamour da fallvarchoù ha dizampartiz an aotrou Hulot...

## Roll ar gomedianed

* Jacques Tati : an aotrou Hulot,
* Nathalie Pascaud : Martine,
* Micheline Rolla : ar voereb,
* André Dubois : ar c'homandant,
* Lucien Frégis : al letiour,
* Louis Perrault : an aotrou Fred,
* René Lacourt : ar pourmener,
* Valentine Camax : ar Saozez,
* Marguerite Gérard : ar bourmenerez,
* Suzy Willy : gwreg ar c'homandant,
* Michèle Brabo : an hañvourez,
* Georges Adlin : ar Suamerikan,
* Raymond Carl : ar servijer,
* Édouard Francomme.

## Goproù

E 1953 e oa bet tapet ar Priz Louis Delluc gant ar film.

## Tro-dro d'ar film

Tad-kozh Nicolas Hulot a oa tisavour ha bevañ a rae en ur skraber-oabl lec'h ma veve ivez Jacques Tati. A-hervez e vefe bet awenet an dudenn "Monsieur Hulot" gant an tad-kozh.
# Les Velluire-sur-Vendée

Les Velluire-sur-Vendée a zo ur gumun e departamant Vande, e Bro-C'hall.

## Istor
### XXI$^{vet}$ kantved

* Melestradurezh: d'ar 1añ a viz Genver 2019 e voe kendeuzet kumunioù Le Poiré-sur-Velluire ha Velluire d’ober kumun nevez Les Velluire-sur-Vendée.

## Pennadoù kar

* Le Poiré-sur-Velluire,
* Velluire.

## Daveoù ha notennoù

* ↑ (fr)Arrêté préfectoral Niverenn 18-DRCTAJ-451 portant création de la commune nouvelle “Les Velluire-sur-Vendée”, Recueil des actes administratifs de la préfecture de la Vendée, niverenn 67, 17 a viz Eost 2018
# Les Veys

Les Veys :
| Ar maerdi. ||
| Bro | Normandi Avranchin |
| Melestradurezh ||
| Stad | Frañs |
| Departamant | Manche |
| Arondisamant | Saint-Lô |
| Kanton | Carentan |
| Kod kumun | 50631 |
| Kod post | 50500 |
| Maer Amzer gefridi | Jean-Claude Haize 2020-2026 |
| Etrekumuniezh | Communauté de communes de la Baie du Cotentin |
| Poblañsouriezh ||
| Poblañs | ann. (2020) |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 32 m |
| Gorread | 14,88 km² |
| kemmañ |
Les Veys a oa ur gumun e departamant ar Manche e Bro-C'hall.

## Istor
### XIX$^{vet}$ kantved

* E 1837 e voe kendeuzet kumunioù Beuzeville-sur-le-Vey hag Auville-sur-le-Vey e kumun nevez Les Veys.

### XX$^{vet}$ kantved
#### Brezel-bed kentañ

* Mervel a reas c’hwezek gwaz eus ar gumun abalamour d'ar brezel, eleze 3,59% ag ar boblañs hervez an niveradeg bet graet e 1911; unan anezhe a voe lazhet en Aiseau-Presles e Belgia d’an 22 a viz Eost 1914, e penn-kentañ ar brezel, soudard e oa er 136vet Rujumant Troadegiezh.

#### Eil brezel-bed

* Mervel a reas div vaouez nann-soudard e 1944 ha pemp milour eus ar gumun abalamour d'ar brezel.

#### Brezelioù didrevadennañ
##### Brezel Aljeria

* Mervel a reas daou vilour eus ar gumun.

### XXI$^{vet}$ kantved

* E 2017 e voe staget Les Veys ouzh kumun Carentan-les-Marais.

## Monumantoù ha traoù heverk

* Monumant ar re varv er vered, luc’hskeudennoù$^,$.

## Notennoù ha dave

* ↑ Roadennoù ofisiel e lec'hienn an EBSSA
* ↑ (fr)Cassini – EHESS
* ↑ (fr)Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Dastumad an aktaoù melestradurel, Prefeti Manche
* ↑ (fr)Memorial Genweb
* ↑ (fr)Memorial Genweb
# Les loups sont entrés dans Paris

Les loups sont entrés dans Paris a zo ur ganaouenn c'hallek, savet an ton anezhi gant Louis Bessières (1913-2011) hag ar pozioù gant Albert Vidalie (1913-1971) e 1967.
Kanet eo bet gant Serge Reggiani (1922-2004) ha deuet eo da vezañ unan eus pouezusañ kanaouennoù toniaoueg an arzour gall. E miz Kerzu 2002 e oa bet embannet ur c'hendastumad sonennoù Reggiani da zougen bri dezhañ, Autour De Serge Reggiani an titl anezhañ. War unan eus div bladenn-arc'hant ar c'houfrig e c'heller selaou arzourien oc'h adkanañ e vrudetañ kanaouennoù, ha fiziet Les loups sont entrés dans Paris e Juliette Noureddine.

## Liamm diavaez

* Gerioù Les loups sont entrés dans Paris, kanet gant Reggiani.
* Kanet gant Patrick Bruel ha Catherine Ringer da-heul lazhadeg ar Merc'her 7 a viz Genver 2015 e-ti Charlie Hebdo.

## Notennoù ha daveennoù

* ↑ Autour De Serge Reggiani war al lec'hienn Discogs.
# Morfa Rhuddlan

Morfa Rhuddlan zo un dachennad douaroù izel ha gleborek, tost d'ar mor, er c'hornôg da gêr Rhuddlan.
En em astenn a ra e Sir Conwy dreist-holl, gant un tamm e Sir Ddinbych.
Eno e c'hoarvezas Emgann Morfa Rhuddlan er bloavezh 796, etre tud Gwynedd, renet marteze gant ar roue Caradog ap Meirion, ha tud Mercia, renet gant ar roue Offa. Kontet e voe an emgann-se e-barzh an Annales Cambriae.
# Morfedenn zu

Morfedenn zu :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Scolopacidae |
| Genad : | Arenaria |
| Anv skiantel ||
| Arenaria melanocephala (Vigors, 1829) ||
| D'ar vevoniezh e tenn ar pennad-mañ. ||
Ar vorfedenn zu (Arenaria melanocephala) a zo un evn.

## Annez

Bevañ a ra al labous tost aodoù kornôg Alaska$^,$.

## Rummatadur

Diouzh an evnoniourien e vez renket ar morfedenned en urzhiad Charadriiformes pe Ciconiiformes.

## Liammoù diavaez

* (en) Arenaria melanocephala war al lec'hienn BirdLife International.
* (en) Arenaria melanocephala war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ Arenaria melanocephala war al lec'hienn Avibase.
* ↑ Roadennoù IOC World Bird List diwar-benn Arenaria melanocephala.
# Morfem

Hervez ar yezhour brudet Leonard Bloomfield ez eo ur morfem pe stummad an elfenn ster bihanañ, da lavarout eo dirannus, en ur yezh.
Da skouer : Er ger adober ez eus daou vorfem : "ad-" a zo anezhañ ur morfem stag, d.l.e. ne c'hell ket bezañ implijet er yezh hepmuiken hag ober a zo anezhañ ur morfem distag, d.l.e. ur ger ennañ e-unan.
Doareoù morfemoù
Ur morfem a c'hell ket bezañ implijet er yezh evel ur ger ennañ e-unan.
Ur morfem na c'hell ket bezañ implijet er yezh hepmuiken, d.s. lostgerioù evel '-ad' e 'dornad'.
Gant ar re-mañ ne vez ket cheñchet ster ur ger met kentoc'h e berzh en ur frazennoù. Merket e vez gant ar morfemoù plegadel amzer ar verboù, reizh ha niver un anv-gwan, h.a.
Seurt morfemoù a dalvez da zeverañ gerioù en ur rummenn-ger disheñvel, d.s. 'ober' (verb) -> 'oberiant' (anv-kadarn) -> 'oberiantiz' (anv-gwan)

## Gwelet ivez:

* Morfologiezh
# Morfem krouiñ

Seurt morfemoù (saoz. 'derivational morpheme') a dalvez da grouiñ gerioù en ur c'hlas yezhadurel disheñvel, d.s. 'ober' (verb) -> 'oberiant' (anv-kadarn -> 'oberiantiz' (anv-gwan)

## Gwelet ivez:

* Morfologiezh
* Morfem
* Morfem mann
# Morfasso

Morfasso zo ur gumun eus Italia, e proviñs Piacenza, e rannvro Emilia-Romagna.
# Morfem plegadel

Gant ar morfemoù-mañ (saoz.: inflectional morpheme) ne vez ket cheñchet ster ur ger met kentoc'h e berzh en ur frazennoù.
Merket e vez gant ar morfemoù plegadel amzer ar verboù, reizh ha niver un anv-gwan, h.a.

## Gwelet ivez:

* Morfologiezh
* Morfem
* Morfem mann
# Morfem mann

Er yezhoniezh e vez implijet an termen morfem mann (saoz: null morpheme) evit komz eus ur morfem hag a deu war wel evel ur c'henger bouzar pe diwelus, da lâret eo mannel e-keñver ar fonologiezh daoust ha m'emañ ganti un talvoud yezhadurel e liveoù kevreadurezhel donoc'h, skrivet peurliesañ Ø.
Krouet hag implijet e oa bet an termen evit ar wezh kentañ gant Pāṇini pa savas e bennoberenn diwar-benn yezhadur ar sañskriteg.
Bez' e c'heller lakaat war wel bezañs ur morfem mann dre he c'heñveriañ gant furmoù all an hevelep ger merket gant morfemoù hewel, da skouer e brezhoneg e vez merket unander un anv peurliesañ gant ur morfem mann keit ha ma vez merket al liester reizh gant al lostger -(i)où:
* tad = tad + -Ø = GWRIZIENN("tad") + UNANDER
* tadoù = tad + -où = GWRIZIENN("tad") + LIESTER
Talvezout a ra ar morfem mann da verkañ an trede gour unander e brezhoneg ive pa displeger ar verboù, da shouer:
* red (eñ/hi) = red + -Ø = GWRIZIENN("red") + AMZER-VREMAÑ:Trede gour unander
* redan (me) = red + -an = GWRIZIENN("red") + AMZER-VREMAÑ:Kentañ gour unander
Alies a-walc'h e talvez seurt morfemoù mann evit merkañ an unander, an amzer-vremañ hag an trede gour er yezhoù ma vezont implijet keñver-ouzh-keñver gant morfemoù hewel all evel e brezhoneg. Ar saozneg, avat, a implij ar morfem mann evit merkañ an holl gourioù estreget an trede gour unander en amzer-vreman, da skouer:
* (He/She/It) runs = run + -s = GWRIZIENN("run") + AMZER-VREMAÑ:Trede gour unander
* (I/You/We/They) run = run + -Ø = GWRIZIENN("run") + AMZER-VREMAÑ:Gourioù all
Peurliesañ e talvez morfemoù mann evit an troadoù nebeutañ merket, da lâret eo an nominativel er yezhoù nominativel-akuzativel hag an absolutivel er yezhoù ergativel-absolutivel.
Daoust ha ma c'hellont kenglotaat, n'eo ket kevatal dre ret avat ur wrizienn mui ur morfem mann d'ur ger amdisplegadet, da lâret eo hep tamm displegadur ebet.

## Gwelit ivez

* Morfem
* Merk mann
* Merk
# Morfem stag

Ur morfem stag zo ur morfem na c'hell ket bezañ implijet er yezh e-unan hepmuiken ha rankout a ra bezañ implijet dre e stagañ ouzh ur morfem stag all pe ouzh ur wrizienn, d.s. ur c'henger.
E brezhoneg e kaver morfemoù stag boutin evel da skouer : "-idigezh", "-ded", "-erezh", ha "rak-" ha kement zo … hag ivez an dibennoù yezhadurel pa vez displeget ur verb (d.s. "kanomp"), merkoù al liester (d.s. "tadoù") hag ar stummoù benel (d.s. "sekretourez"), h.a.

## Gwelit ivez:

* Morfem
* Kenger
* Morfem distag
* Morfologiezh
# Morfedenn

Morfedenned :
| Morfedenn driliv ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Kerentiad : | Scolopacidae |
| Genad : | Arenaria |
| D'ar vevoniezh e tenn ar pennad-mañ. ||
Ar morfedenned eo an evned a ya d'ober ar genad Arenaria.

## Spesadoù

2 spesad morfedenned a zo:
* morfedenn driliv Arenaria interpres
* morfedenn zu Arenaria melanocephala
# Morfem distag

Ur morfem distag zo ur morfem a c'hell bezañ implijet er yezh evel ur ger ennañ e-unan, da skouer "ki" ha "dour" er ger kevrennek "dourgi".

## Gwelit ivez:

* Morfem
* Morfologiezh
* Morfem stag
* Ger
* Leksema
# Lorenzo Mercadante de Bretaña

Lorenzo Mercadante pe Lorenzo Mercadante de Bretaña, marvet e 1480, a oa ur c'hizeller breizhat hag a labouras e dibenn ar XV$^{vet}$ kantved. Etre 1454 ha 1467 e labouras en iliz-veur Sevilla war-dro bez ar c'hardinal Juan de Cervantes (1458) ha kinklañ porchedoù Ginivelezh ar C'hrist ha Badeziant ar C'hrist (Nacimiento ha Bautismo, 1464-67).
A-hend-all e reas kizelladurioù all : ur sant Mikael a zo hiriv er Museu Nacional d'Art de Catalunya e Barcelona, hag unan all diskoachet e 1999 e Sanlúcar la Mayor, unan all eus Ar Werc'hez hag he Mab Jezuz, hag a oa en iliz Fregenal de la Sierra, hag a zo hiriv er Museo de Bellas Artes de Sevilla.

## Daveoù

* ↑ José González Caraballo Escultura en Sevilla en tiempos de Siloe: una nueva obra para el catálogo, Institución Fernán González, Academia Burgense de Historia y Bellas Artes, Actas del Congreso Internacional sobre Gil Siloe y la Escultura de su época, 2001 (ISBN 84-95874-02-4), p.494.